Južna Georgia i Južna Sendvička ostrva
Južna Georgia i Južna Sendvička Ostrva (engleski: South Georgia and the South Sandwich Islands, SGSSI) prekomorska su teritorija Ujedinjenog Kraljevstva u južnom dijelu Atlantskog okeana. Teritorija je formirana godine 1985. izdvajanjem iz Folklanda kome je dotada administrativno pripadala. Sastoji se od ostrva Južna Georgia, koji je najveće u teritoriji, te grupe manjih ostrva poznatih kao Južni Sandwich. Na ostrvima nema domorodačkog stanovništva i jedini građani su pripadnici britanskog vojnog garnizona i naučnici Britanske službe za istraživanje Antarktika kojima je baza u glavnom gradu Grytvikenu. Suverenitet nad Južnom Georgijom i Južnim Sendvičkim Ostrvima bio je predmet spora od njihovog otkrića. Argentina je zasada jedina koja ostrva smatra svojima i naziva ih Islas Georgias y Sandwich del Sur. Argentina je u svrhu potvrde suvereniteta godine 1976. ustanovila trajno naselje na Južnim Sendvičkim Ostrvima, a godine 1982. okupirala je Južnu Georgiju što je, zajedno s okupacijom Folklanda, dovelo do folklandskog rata.